En os sieglos XIX y XX en a Baixa y Meya Ribagorza s'ha feito més freqüent o sufixo diminutivo -illo (crespillo), pero ye por castellanización, (o sufixo -illo deriba de -ELLU(M) latino como l'aragonés -iello). En a zona de transición entre o catalán y l'aragonés d'a Val de l'Isabana s'emplegan parabras rematadas en -illo, contrastando con como ye en catalán (sufixo -ell), y con toponimos en -iello y variants que bi ha en a toponimia, (Corona Castiella, Pociello, Ubiallas, Torrucialla, Casiasas).